virat kohli breaks so many records in 2017
కోహ్లి ఈ ఏడాది బ్రేక్ చేసిన రికార్డులివి!
టీమిండియా కెప్టెన్ విరాట్ కోహ్లి ఈ ఏడాది ఎన్ని రికార్డులు బద్దలు కొట్టాడో తెలుసా..? ఇంగ్లాండ్‌పై సెంచరీతో మొదలు..
TNN | Updated:
Nov 5, 2017, 04:47PM IST
నవంబర్ 5న పుట్టిన రోజు జరుపుకొంటున్న టీమిండియా కెప్టెన్ విరాట్ కోహ్లి .. ఈ ఏడాది అనేక రికార్డులను కొల్లగొట్టాడు. 2017 ప్రారంభంలోనే విరాట్ రికార్డుల వేట మొదలైంది. జనవరి 15న ఇంగ్లాండ్&zwnj;తో జరిగిన వన్డేలో కోహ్లి సెంచరీ సాధించాడు. తద్వారా లక్ష్య చేధనలో అత్యధిక శతకాలు బాదిన ఆటగాడిగా సచిన్&zwnj;ను అధిగమించాడు. సచిన్ ఛేజింగ్&zwnj;లో 14 సెంచరీలు చేయగా.. కోహ్లి ఆ రికార్డును బద్దలు కొట్టాడు. మరో వారం వ్యవధిలోనే విరాట్ మరో ఘనత సాధించాడు.
అతి తక్కువ ఇన్నింగ్స్&zwnj;ల్లో వెయ్యి పరుగులు పూర్తి చేసుకున్న కెప్టెన్&zwnj;గా రికార్డు నెలకొల్పాడు. తర్వాత హైదరాబాద్ వేదికగా బంగ్లాదేశ్&zwnj;తో జరిగిన ఏకైక టెస్టులో.. వరుసగా నాలుగు టెస్టు సిరీస్&zwnj;లలో డబుల్ సెంచరీలు బాదిన తొలి ఆటగాడిగా రికార్డు నెలకొల్పాడు. డాన్ బ్రాడ్&zwnj;మాన్, రాహుల్ ద్రవిడ్&zwnj;ల రికార్డులను విరాట్ బద్దలు కొట్టాడు.
Visit Site
Recommended byColombia
జూన్ 15న ఛాంపియన్స్ ట్రోఫీలో భాగంగా బంగ్లాదేశ్&zwnj;తో జరిగిన మ్యాచ్&zwnj;లో కోహ్లి మరో ఘనత సాధించాడు. వన్డేల్లో వేగంగా 8 వేల పరుగుల మైలురాయిని చేరుకున్న ఆటగాడిగా విరాట్ నిలిచాడు. కోహ్లి 175 ఇన్నింగ్స్&zwnj;ల్లోనే 8 వేల పరుగులు పూర్తి చేసి, డివిలియర్స్ (182 ఇన్నింగ్స్&zwnj;లు) పేరిట ఉన్న రికార్డును చెరిపేశాడు.
ఇటీవల శ్రీలకంతో జరిగిన టెస్టు సిరీస్&zwnj;&zwnj;ను 3-0తో టీమిండియా కైవసం చేసుకుంది. దీంతో విదేశీ గడ్డ మీద మూడు టెస్టుల సిరీస్&zwnj;ను క్లీన్ స్వీప్ చేసిన తొలి భారత కెప్టెన్&zwnj;గా విరాట్ అరుదైన రికార్డును తన పేరిట లఖించుకున్నాడు. కొలంబొలో జరిగిన ఏకైక టీ20లో ఆడటం ద్వారా అంతర్జాతీయ క్రికెట్లో వేగంగా 15 వేల పరుగులు చేసిన ఆటగాడిగా టీమిండియా కెప్టెన్ నిలిచాడు.
అక్టోబర్ 22న న్యూజిలాండ్&zwnj;పై 200వ వన్డే ఆడిన కోహ్లి.. 121 పరుగులు చేశాడు. తద్వారా 200వ వన్డేల్లో సెంచరీ సాధించిన రెండో క్రికెటర్&zwnj;గా డివిలియర్స్ సరసన నిలిచాడు. వారం వ్యవధిలోనే కివీస్&zwnj;పై మూడో వన్డేలో విరాట్ శతకం బాదాడు. 113 పరుగులు చేసిన కోహ్లి.. వన్డేల్లో వేగంగా 9 వేల పరుగుల్ని తన ఖాతాలో వేసుకున్నాడు. అంతేగాకుండా 32 వన్డేల్లో 32 సెంచరీలతో రికీ పాంటింగ్&zwnj;ను అధిగమించాడు. వన్డేల్లో అత్యధిక సెంచరీలు సాధించిన ఆటగాళ్ల జాబితాలో విరాట్ కంటే కేవలం సచిన్ మాత్రమే ముందున్నాడు.
టీ20ల్లో ఏడు వేల పరుగులు చేసిన ఆటగాడిగానూ విరాట్ రికార్డు నెలకొల్పాడు. ఈ ఘనత సాధించిన తొలి భారతీయుడు కోహ్లినే కావడం విశేషం. అంతర్జాతీయ టీ20 మ్యాచ్&zwnj;ల్లో మెక్ కల్లమ్ తర్వాత అత్యధిక పరుగులు చేసిన ఆటగాడిగానూ విరాట్ రికార్డు నెలకొల్పాడు.